**Behovsundersøkelse**

**Tema: Åpningstider.**

Behovet foreldrene har for når barnehagen åpner og stenger, kan variere med årene. Barnehagen vår har nå i mange år vært åpen fra kl. 06.30 til kl. 17.00. Dette er en lang åpningstid til barnehager å være, og noe som påvirker bemanningstettheten negativt.

I løpet av koronaperioden med reduserte åpningstider, har vi som jobber i barnehagen sett hvilke positive følger det har for barna deres, at det er en mer komprimert åpningstid med større voksentetthet gjennom hele dagen. Dette mener vi har store fordeler og påvirker kvaliteten i barna sin hverdag i barnehagen på en meget positiv måte. De ansatte får også et mye tettere og nært forhold til alle barna på gruppa, og får en bedre kvalitet i det faglige arbeidet når det er flere voksne på jobb samtidig. Dette gjelder også på trygghet og omsorg selvfølgelig, og tidsbruken på hvert enkelt barn.

For oss som jobber i dette yrket, har dette temaet med noe reduserte åpningstider vært fremhevet som meget positivt for barna i barnehager over hele landet! I en normal barnehagehverdag med vanlig åpningstid, er det mindre bemanning på morgen og ettermiddag, med de følger dette har. Kort sagt, mindre voksentid pr. barn.

***Det er viktig å presisere at det ikke skal oppleves som noe press på dere foreldre, om å tilpasse dere en evt. ny åpningstid.*** Vi opplyser her bare om våre opplevelser/erfaringer vedr. kort/lang åpningstid i barnehagen, og er ute etter foreldrenes virkelige behov for dere som er hos oss i dag. Behovet for når vi er åpent kan som nevnt forandre seg med årene. Og det vil være veldig dumt å holde åpent utover det som er nødvendig, når vi ser alle fordelene ved redusert åpningstid, for både barn og ansatte.

Vi er veldig takknemlig for at dere har klart å justere deres hverdager ut fra våre varierende og reduserte pålagte åpningstider i koronaperioden, og vist oss en positivitet i forhold til dette. Dette setter vi stor pris på. Våre ansatte har også måtte være veldig fleksible og funnet seg i uforutsigbare arbeidstider i denne perioden, de skal også ha en stor takk.

**Vi ønsker med denne undersøkelsen, å finne ut om det er muligheter for åpningstiden kl. 6.45-16.30 i tiden fra 1. juni og fremover. Dette er altså samme åpningstid som vi nå har hatt på gult nivå en lengre periode.**

**SVARFRIST: 28.05.2021**

**Svarslipp for: (Navn)**

**Vi godtar åpningstiden kl. 6.45-16.30:** **JA**  **NEI** Ring rundt svaret ditt.

**NEI, vårt behov for åpningstid er kl.:…………………………………………………………………………**

Mvh. Styrer. 21.05.2021